Syen akkin, inelmaden zran adeg i teṭṭef tutlayt-agi deg ugama asnilsan n tmurt tazzayrit, ayen la d-yessebganen annect-a d asebded n tutlayt-agi d tutlayt n udabu seg useggas n 1962, d useqdec-is deg tuget n taɣulin. Ɣer taggara, inelmaden n taggayt-agi tamezwarut ɣur-sen timuɣliwin yelhan ɣer tutlayt taɛrabt, acku ɣef leḥsab-nsen, tutlayt taɛrabt d tutlayt tayemmat (tantalant) n tuget n yinelmaden-agi, d tutlayt tayemmat n tuget n ugdud azzayri.